title: Padomes Īstenošanas regula (ES) 2021/1188 (2021. gada 19. jūlijs), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2021/138

text:
                  20.7.2021

                  LV

                  Eiropas Savienības Oficiālais Vēstnesis

                  L 258/14

         PADOMES ĪSTENOŠANAS REGULA (ES) 2021/1188
         (2021. gada 19. jūlijs),
         ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2021/138
         Eiropas Savienības Padome,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2021. gada 5. februārī pieņēma Īstenošanas regulu (ES) 2021/138 (2), ar ko īsteno 2. panta 3. punktu Regulā (EK) Nr. 2580/2001 un izveido atjauninātu to personu, grupu un organizāciju sarakstu, kurām piemēro Regulu (EK) Nr. 2580/2001 (“saraksts”).

                     (2)

                     Padome praktisko iespēju robežās visām personām, grupām un organizācijām ir sniegusi pamatojumu, kāpēc tās ir ietvertas sarakstā.

                     (3)

                     Publicējot paziņojumu Eiropas Savienības Oficiālajā Vēstnesī, Padome informēja sarakstā uzskaitītās personas, grupas un organizācijas par to, ka tā ir nolēmusi arī turpmāk atstāt tās sarakstā. Minētajām personām, grupām un organizācijām Padome paziņoja arī to, ka ir iespējams pieprasīt Padomes pamatojumu, kādēļ tās ir iekļautas sarakstā, ja tās tādu pamatojumu vēl nav saņēmušas.

                     (4)

                     Padome ir pārskatījusi sarakstu, kā prasīts Regulas (EK) Nr. 2580/2001 2. panta 3. punktā. Veicot minēto pārskatīšanu, Padome ņēma vērā attiecīgo personu un organizāciju iesniegtos apsvērumus, kā arī atjaunināto informāciju, kas saņemta no kompetentajām valsts iestādēm par sarakstā iekļauto personu un organizāciju statusu valsts līmenī.

                     (5)

                     Padome ir pārliecinājusies, ka Padomes Kopējās nostājas 2001/931/KĀDP (3) 1. panta 4. punktā minētās kompetentās iestādes ir pieņēmušas lēmumus attiecībā uz visām sarakstā iekļautajām personām, grupām un organizācijām par to, ka tās ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē. Padome ir arī secinājusi, ka tām personām, grupām un organizācijām, kurām piemēro Kopējās nostājas 2001/931/KĀDP 2., 3. un 4. pantu, būtu jāturpina piemērot Regulā (EK) Nr. 2580/2001 paredzētos konkrētos ierobežojošos pasākumus.

                     (6)

                     Saraksts būtu attiecīgi jāatjaunina, un Īstenošanas regula (ES) 2021/138 būtu jāatceļ,

               IR PIEŅĒMUSI ŠO REGULU.

            1. pants
            Regulas (EK) Nr. 2580/2001 2. panta 3. punktā paredzētais saraksts ir izklāstīts šīs regulas pielikumā.

            2. pants
            Ar šo tiek atcelta Īstenošanas regula (ES) 2021/138.

            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 19. jūlijā

                  Padomes vārdā –

                  priekšsēdētāja

               J. PODGORŠEK

            (1)  OV L 344, 28.12.2001., 70. lpp.

            (2)  Padomes Īstenošanas regula (ES) 2021/138 (2021. gada 5. februāris), ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar ko atceļ Īstenošanas regulu (ES) 2020/1128 (OV L 43, 8.2.2021., 1. lpp.).

            (3)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

            PIELIKUMS
            Īstenošanas regulas 1. pantā minētais personu, grupu un organizāciju saraksts
            I.   PERSONAS

                        1.

                           ABDOLLAHI Hamed (jeb Mustafa Abdullahi), dzimis 11.8.1960. Irānā. Pases numurs: D9004878.

                        2.

                           AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                        3.

                           AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis.

                        4.

                           ARBABSIAR Manssor (jeb Mansour Arbabsiar), dzimis 6.3.1955. vai 15.3.1955. Irānā. Irānas un ASV valstspiederīgais, pases numurs: C2002515 (Irāna); pases numurs: 477845448 (ASV). Valsts izdota personu apliecinoša dokumenta numurs: 07442833, derīguma termiņš: 15.3.2016. (ASV izdota vadītāja apliecība).

                        5.

                           ASSADI Assadollah, dzimis 22.12.1971. Teheran (Irāna), Irānas valstspiederīgais. Irānas diplomātiskās pases numurs: D9016657.

                        6.

                           BOUYERI, Mohammed (jeb Abu ZUBAIR, jeb SOBIAR, jeb Abu ZOUBAIR), dzimis 8.3.1978. Amsterdam (Nīderlande).

                        7.

                           EL HAJJ, Hassan, dzimis 22.3.1988. Zaghdraiya, Sidon, Libānā, Kanādas pilsonis. Pases numurs: JX446643 (Kanāda).

                        8.

                           HASHEMI MOGHADAM Saeid, dzimis 6.8.1962. Teheran (Irāna), Irānas valstspiederīgais. Pases numurs: D9016290, derīga līdz 4.2.2019.

                        9.

                           IZZ-AL-DIN, Hasan (jeb GARBAYA, Ahmed, jeb SA-ID, jeb SALWWAN, Samir), Libāna, dzimis 1963. gadā Libānā, Libānas pilsonis.

                        10.

                           MELIAD, Farah, dzimis 5.11.1980. Sydney (Austrālija), Austrālijas pilsonis. Pases numurs: M2719127 (Austrālija).

                        11.

                           MOHAMMED, Khalid Shaikh (jeb ALI, Salem, jeb BIN KHALID, Fahd Bin Adballah, jeb HENIN, Ashraf Refaat Nabith, jeb WADOOD, Khalid Adbul), dzimis 14.4.1965. vai 1.3.1964. Pakistānā, pases numurs: 488555.

                        12.

                           ȘANLI, Dalokay (jeb Sinan), dzimis 13.10.1976. Pülümür (Turcija).

                        13.

                           SHAHLAI Abdul Reza (jeb Abdol Reza Shala
                           ’i, jeb Abd-al Reza Shalai, jeb Abdorreza Shahlai, jeb Abdolreza Shahla
                           ’i, jeb Abdul-Reza Shahlaee, jeb Hajj Yusef, jeb Haji Yusif, jeb Hajji Yasir, jeb Hajji Yusif, jeb Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam province, Irāna.

                        14.

                           SHAKURI, Ali Gholam, dzimis aptuveni 1965. gadā Tehran, Irānā.

                  II.   GRUPAS UN ORGANIZĀCIJAS

                        1.

                           “Abu Nidal Organisation” – “ANO” (jeb “Fatah Revolutionary Council”, jeb “Arab Revolutionary Brigades”, jeb “Black September”, jeb “Revolutionary Organisation of Socialist Muslims”).

                        2.

                        “Al-Aqsa Martyrs’ Brigade”.

                        3.

                        “Al-Aqsa e.V”.

                        4.

                        “Babbar Khalsa”.

                        5.

                        “Communist Party of the Philippines”, tostarp “New People
                           ’s
                           Army” – “NPA”, Filipīnas.

                        6.

                        Irānas Izlūkošanas un drošības ministrijas Iekšējās drošības departaments (Directorate for Internal Security of the Iranian Ministry for Intelligence and Security).

                        7.

                        “Gama
                           ’a
                           al-Islamiyya” (jeb “Al-Gama
                           ’a
                           al-Islamiyya”) (“Islamic Group” – “IG”).

                        8.

                        “İslami Büyük Doğu Akıncılar Cephesi” – “IBDA-C” (“Great Islamic Eastern Warriors Front”).

                        9.

                        “Hamas”, arī “Hamas-Izz al-Din al-Qassem”.

                        10.

                        “Hizballah Military Wing” (jeb “Hezbollah Military Wing”, jeb “Hizbullah Military Wing”, jeb “Hizbollah Military Wing”, jeb “Hezballah Military Wing”, jeb “Hisbollah Military Wing”, jeb “Hizbu
                           ’l
                           lah Military Wing”, jeb “Hizb Allah Military Wing”, jeb “Jihad Council” (un visas vienības tā pakļautībā, tostarp Ārējās drošības organizācija (External Security Organisation)).

                        11.

                        “Hizbul Mujahideen” – “HM”.

                        12.

                        “Khalistan Zindabad Force” – “KZF”.

                        13.

                        “Kurdistan Workers’ Party” – “PKK” (jeb “KADEK”, jeb “KONGRA-GEL”).

                        14.

                        “Liberation Tigers of Tamil Eelam” – “LTTE”.

                        15.

                        “Ejército de Liberación Nacional” (“National Liberation Army”).

                        16.

                        “Palestinian Islamic Jihad” – “PIJ”.

                        17.

                        “Popular Front for the Liberation of Palestine” – “PFLP”.

                        18.

                        “Popular Front for the Liberation of Palestine – General Command” (jeb “PFLP – General Command”).

                        19.

                        “Devrimci Halk Kurtuluș Partisi-Cephesi” – “DHKP/C” (jeb “Devrimci Sol” (“Revolutionary Left”), jeb “Dev Sol”) (“Revolutionary People
                           ’s
                           Liberation Army/Front/Party”).

                        20.

                        “Sendero Luminoso” – “SL” (“Shining Path”).

                        21.

                        “Teyrbazen Azadiya Kurdistan” – “TAK” (jeb “Kurdistan Freedom Falcons”, jeb “Kurdistan Freedom Hawks”).


title: Komisijas Īstenošanas regula (ES) 2021/1190 (2021. gada 15. jūlijs), ar ko saskaņā ar Eiropas Parlamenta un Padomes Regulu (ES) 2019/2152 tematam “IKT izmantojums un e-komercija” nosaka datu prasību tehniskās specifikācijas 2022. pārskata gadam (Dokuments attiecas uz EEZ)

text:
                  20.7.2021

                  LV

                  Eiropas Savienības Oficiālais Vēstnesis

                  L 258/28

         KOMISIJAS ĪSTENOŠANAS REGULA (ES) 2021/1190
         (2021. gada 15. jūlijs),
         ar ko saskaņā ar Eiropas Parlamenta un Padomes Regulu (ES) 2019/2152 tematam “IKT izmantojums un e-komercija” nosaka datu prasību tehniskās specifikācijas 2022. pārskata gadam
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/2152 (2019. gada 27. novembris) par Eiropas uzņēmējdarbības statistiku, ar ko atceļ 10 tiesību aktus uzņēmējdarbības statistikas jomā (1), un jo īpaši tās 7. panta 1. punktu un 17. panta 6. punktu,
         tā kā:

                     (1)

                     Lai nodrošinātu Regulas (ES) 2019/2152 I pielikumā minētā temata “IKT izmantojums un e-komercija” pareizu īstenošanu, Komisijai būtu jāprecizē mainīgie lielumi, mērvienība, statistikas populācija, klasifikācijas un dalījumi, un datu nosūtīšanas termiņš, lai sagatavotu tādus datus par IKT izmantojumu un e-komerciju, kas ir salīdzināmi un saskaņoti starp dalībvalstīm.

                     (2)

                     Dalībvalstīm būtu jānodrošina valsts statistikas uzņēmumu reģistriem un visai uzņēmējdarbības statistikai metadati un kvalitātes ziņojumi. Tādēļ ir jānosaka minēto ziņojumu sagatavošanas kārtība, saturs un termiņi.

                     (3)

                     Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,

               IR PIEŅĒMUSI ŠO REGULU.

            1. pants
            Par tematu “IKT izmantojums un e-komercija”, kā minēts Regulas (ES) 2019/2152 I pielikumā, dalībvalstis nosūta datus saskaņā ar datu prasību tehniskajām specifikācijām 2022. pārskata gadam, kas noteiktas šīs regulas pielikumā.

            2. pants
            Gada metadatu ziņojumu par tematu “IKT izmantojums un e-komercija”, kā minēts Regulas (ES) 2019/2152 I pielikumā, Komisijai (Eurostat) nosūta līdz 2022. gada 31. maijam.
            Gada kvalitātes ziņojumu par tematu “IKT izmantojums un e-komercija”, kā minēts Regulas (ES) 2019/2152 I pielikumā, Komisijai (Eurostat) nosūta līdz 2022. gada 5. novembrim.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 15. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 17.12.2019., 1. lpp.

            PIELIKUMS
            Datu prasību tehniskās specifikācijas tematam “IKT izmantojums un e-komercija”

                        Obligāti/fakultatīvi

                        Darbības joma (filtrs)

                        Mainīgais lielums

                        Obligātie mainīgie lielumi

                                    i)

                                    par visiem uzņēmumiem:

                                    1)

                                    uzņēmuma galvenā saimnieciskā darbība iepriekšējā kalendārajā gadā

                                    2)

                                    darbinieku un pašnodarbināto personu vidējais skaits iepriekšējā kalendārajā gadā

                                    3)

                                    apgrozījuma kopējā vērtība (bez PVN) iepriekšējā kalendārajā gadā

                                    4)

                                    to darbinieku un pašnodarbināto personu skaits vai to darbinieku un pašnodarbināto personu kopskaita procentuālā daļa, kurām uzņēmējdarbības nolūkos ir piekļuve internetam

                                    5)

                                    IKT speciālistu nodarbināšana

                                    6)

                                    jebkādas apmācības piedāvāšana ar mērķi pilnveidot IKT speciālistu ar IKT saistītās prasmes iepriekšējā kalendārajā gadā

                                    7)

                                    jebkādas apmācības piedāvāšana ar mērķi pilnveidot citu nodarbināto personu ar IKT saistītās prasmes iepriekšējā kalendārajā gadā

                                    8)

                                    IKT speciālistu pieņemšana darbā vai plānota pieņemšana darbā iepriekšējā kalendārajā gadā

                                    9)

                                    IKT funkciju veikšana (piemēram, IKT infrastruktūras uzturēšana, atbalsts biroja programmatūrai, uzņēmējdarbības pārvaldības programmatūras/sistēmu un/vai tīmekļa risinājumu izstrāde vai atbalsts, drošība un datu aizsardzība), izmantojot pašu darbiniekus (tostarp tos, kuri nodarbināti mātesuzņēmumos vai saistītos uzņēmumos), iepriekšējā kalendārajā gadā

                                    10)

                                    IKT funkciju veikšana (piemēram, IKT infrastruktūras uzturēšana, atbalsts biroja programmatūrai, uzņēmējdarbības pārvaldības programmatūras/sistēmu un/vai tīmekļa risinājumu izstrāde vai atbalsts, drošība un datu aizsardzība), izmantojot ārējos pakalpojumu sniedzējus, iepriekšējā kalendārajā gadā

                                    11)

                                    rūpniecisko robotu izmantošana

                                    12)

                                    kalpotājrobotu izmantošana

                                    13)

                                    pasākumu piemērošana, lai uzņēmumā ietekmētu: drukāšanai un kopēšanai izmantotā papīra daudzumu

                                    14)

                                    pasākumu piemērošana, lai uzņēmumā ietekmētu: IKT iekārtu enerģijas patēriņu

                                    15)

                                    tas, vai uzņēmums, izvēloties IKT pakalpojumus vai IKT iekārtas, ņem vērā to ietekmi uz vidi (piemēram, enerģijas patēriņu)

                                    16)

                                    IKT iekārtu (piemēram, datoru, monitoru, mobilo tālruņu) likvidēšana, tās nododot elektronisko atkritumu savākšanai/pārstrādei (t. sk. nododot likvidēšanai mazumtirgotājam), kad tās vairs netiek izmantotas

                                    17)

                                    IKT iekārtu (piemēram, datoru, monitoru, mobilo tālruņu) glabāšana uzņēmumā, kad tās vairs netiek izmantotas (piemēram, lai tās izmantotu kā rezerves daļas; baiļu dēļ, ka varētu tikt izpausta sensitīva informācija)

                                    18)

                                    IKT iekārtu (piemēram, datoru, monitoru, mobilo tālruņu) pārdošana, atgriešana līzinga uzņēmumam vai ziedošana, kad tās vairs netiek izmantotas

                                    ii)

                                    par uzņēmumiem ar darbiniekiem un pašnodarbinātām personām, kurām uzņēmējdarbības nolūkos ir piekļuve internetam:

                                    19)

                                    interneta savienojums: jebkāda veida fiksētas līnijas savienojuma izmantošana

                                    20)

                                    attālināto sanāksmju rīkošana

                                    21)

                                    nodarbināto personu attālināta piekļuve (izmantojot datorus vai portatīvas ierīces, piemēram, viedtālruņus) uzņēmuma e-pasta sistēmai

                                    22)

                                    nodarbināto personu attālināta piekļuve (izmantojot datorus vai portatīvas ierīces, piemēram, viedtālruņus) uzņēmuma dokumentiem (piemēram, datnēm, izklājlapām, prezentācijām, diagrammām, fotogrāfijām)

                                    23)

                                    nodarbināto personu attālināta piekļuve (izmantojot datorus vai portatīvas ierīces, piemēram, viedtālruņus) uzņēmuma darījumdarbības lietojumprogrammām vai programmatūrai (piemēram, piekļuve grāmatvedībai, pārdošanai, pasūtījumiem, CRM (izņemot iekšējai saziņai izmantotās lietojumprogrammas))

                                    24)

                                    preču vai pakalpojumu pārdošana tīmeklī iepriekšējā kalendārajā gadā, izmantojot uzņēmuma tīmekļa vietnes vai lietotnes (tostarp ekstranetus)

                                    25)

                                    preču vai pakalpojumu pārdošana tīmeklī iepriekšējā kalendārajā gadā, izmantojot e-komercijas tirdzniecības platformu tīmekļa vietnes vai lietotnes, kuras preču vai pakalpojumu pārdošanai izmanto vairāki uzņēmumi

                                    26)

                                    preču vai pakalpojumu EDI tipa pārdošana (pasūtījumu saņemšana, izmantojot elektroniskās datu apmaiņas ziņojumus) iepriekšējā kalendārajā gadā

                                    27)

                                    IKT drošības pasākumu piemērošana uzņēmuma IKT sistēmām: autentifikācija, izmantojot drošu paroli (piemēram, minimālais garums, skaitļu un īpašu rakstzīmju izmantošana, ko periodiski maina)

                                    28)

                                    IKT drošības pasākumu piemērošana uzņēmuma IKT sistēmām: autentifikācija ar biometriskām metodēm, ko izmanto, lai piekļūtu uzņēmuma IKT sistēmai (piemēram, autentifikācija, pamatojoties uz pirkstu nospiedumiem, balsi, seju)

                                    29)

                                    IKT drošības pasākumu piemērošana uzņēmuma IKT sistēmām: autentifikācija, pamatojoties uz vismaz divu autentifikācijas mehānismu kombināciju (t. i., kombināciju, ko veido, piemēram, lietotāja noteikta parole, vienreizēja parole (OTP), kods, kas ģenerēts ar drošības marķierierīci vai saņemts, izmantojot viedtālruni, biometriskā metode (piemēram, pamatojoties uz pirkstu nospiedumiem, balsi, seju))

                                    30)

                                    IKT drošības pasākumu piemērošana uzņēmuma IKT sistēmām: datu, dokumentu vai e-pastu šifrēšana

                                    31)

                                    IKT drošības pasākumu piemērošana uzņēmuma IKT sistēmām: datu dublējums atsevišķā vietā (tostarp dublējums mākonī)

                                    32)

                                    IKT drošības pasākumu piemērošana uzņēmuma IKT sistēmām: tīkla piekļuves kontrole (lietotāju tiesību pārvaldība uzņēmuma tīklā)

                                    33)

                                    IKT drošības pasākumu piemērošana uzņēmuma IKT sistēmām: VPN (virtuāls privāts tīkls, kas paplašina privāto tīklu publiskajā tīklā, lai varētu droši apmainīties ar datiem publiskajā tīklā)

                                    34)

                                    IKT drošības pasākumu piemērošana uzņēmuma IKT sistēmām: IKT drošības uzraudzības sistēma, kas ļauj atklāt aizdomīgu darbību IKT sistēmās un brīdināt uzņēmumu par to un kas nav atsevišķa pretvīrusu programmatūra

                                    35)

                                    IKT drošības pasākumu piemērošana uzņēmuma IKT sistēmām: tādas žurnāldatnes uzturēšana, kas ļauj veikt analīzi pēc IKT drošības incidentiem

                                    36)

                                    IKT drošības pasākumu piemērošana uzņēmuma IKT sistēmām: IKT riska novērtēšana, t. i., periodiska IKT drošības incidentu varbūtības un seku novērtēšana

                                    37)

                                    IKT drošības pasākumu piemērošana uzņēmuma IKT sistēmām: IKT drošības testi (piemēram, ielaušanās testu veikšana, drošības trauksmes sistēmas testēšana, drošības pasākumu pārskatīšana, dublējumsistēmu testēšana)

                                    38)

                                    nodarbināto personu informēšana par viņu pienākumiem ar IKT drošību saistītos jautājumos, izmantojot brīvprātīgas apmācības vai iekšēji pieejamu informāciju (piemēram, informāciju intranetā)

                                    39)

                                    nodarbināto personu informēšana par viņu pienākumiem ar IKT drošību saistītos jautājumos, izmantojot obligātus apmācības kursus vai ieviešot obligāti izskatāmu materiālu

                                    40)

                                    nodarbināto personu informēšana par viņu pienākumiem ar IKT drošību saistītos jautājumos, izmantojot līgumu (piemēram, darba līgumu)

                                    41)

                                    dokumenta(-u) pieejamība par IKT drošības pasākumiem, praksi vai procedūrām, piemēram, dokumentu pieejamība par IKT drošību un datu konfidencialitāti, kuros ietverta informācija par darbinieku apmācību IKT izmantošanā, IKT drošības pasākumiem, IKT drošības pasākumu novērtēšanu, IKT drošības dokumentu atjaunināšanas plāniem

                                    42)

                                    iepriekšējā kalendārajā gadā pieredzētie ar IKT saistītie drošības incidenti, kas izraisījuši šādas sekas: IKT pakalpojumu nepieejamība aparatūras vai programmatūras atteices dēļ

                                    43)

                                    iepriekšējā kalendārajā gadā pieredzētie ar IKT saistītie drošības incidenti, kas izraisījuši šādas sekas: IKT pakalpojumu nepieejamība ārēja uzbrukuma dēļ, piemēram, izspiedējprogrammatūras uzbrukumi, pakalpojumatteices uzbrukumi

                                    44)

                                    iepriekšējā kalendārajā gadā pieredzētie ar IKT saistītie drošības incidenti, kas izraisījuši šādas sekas: datu iznīcināšana vai sabojāšana aparatūras vai programmatūras atteices dēļ

                                    45)

                                    iepriekšējā kalendārajā gadā pieredzētie ar IKT saistītie drošības incidenti, kas izraisījuši šādas sekas: datu iznīcināšana vai sabojāšana ļaunprogrammatūras inficēšanās vai neatļautas ielaušanās dēļ

                                    46)

                                    iepriekšējā kalendārajā gadā pieredzētie ar IKT saistītie drošības incidenti, kas izraisījuši šādas sekas: konfidenciālu datu izpaušana ielaušanās, domēnsagrozes, pikšķerēšanas uzbrukuma, darbinieku tīšu darbību dēļ

                                    47)

                                    iepriekšējā kalendārajā gadā pieredzētie ar IKT saistītie drošības incidenti, kas izraisījuši šādas sekas: konfidenciālu datu izpaušana darbinieku netīšu darbību dēļ

                                    48)

                                    ar IKT drošību saistītas darbības, piemēram, drošības testēšana, IKT apmācība par drošību, IKT drošības incidentu risināšana (izņemot programmatūras pakešu jaunināšanu), ko veic uzņēmuma darbinieki (tostarp tie, kuri nodarbināti mātesuzņēmumos vai saistītos uzņēmumos)

                                    49)

                                    ar IKT drošību saistītas darbības, piemēram, drošības testēšana, IKT apmācība par drošību, IKT drošības incidentu risināšana (izņemot programmatūras pakešu jaunināšanu), ko veic ārējie piegādātāji

                                    50)

                                    apdrošināšanas pieejamība pret IKT drošības incidentiem

                                    iii)

                                    par uzņēmumiem, kuri izmanto jebkāda veida fiksētas līnijas interneta savienojumu:

                                    51)

                                    ātrākā fiksētās līnijas interneta savienojuma maksimālais lejupielādes ātrums saskaņā ar līgumu šādos diapazonos: [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]

                                    iv)

                                    par uzņēmumiem, kuri rīko attālinātas sanāksmes:

                                    52)

                                    ir izstrādātas IKT drošības pamatnostādnes attālinātu sanāksmju rīkošanai internetā, piemēram, prasība par paroli, pilnīga šifrēšana

                                    53)

                                    pamatnostādņu pieejamība, dodot priekšroku attālinātām sanāksmēm, izmantojot internetu, nevis darījumu braucieniem

                                    v)

                                    par uzņēmumiem, kuriem ir darbinieki vai pašnodarbinātas personas ar attālinātu piekļuvi uzņēmuma e-pasta sistēmai:

                                    54)

                                    to darbinieku un pašnodarbināto personu skaits vai to darbinieku un pašnodarbināto personu kopskaita procentuālā daļa, kurām ir attālināta piekļuve uzņēmuma e-pasta sistēmai

                                    vi)

                                    par uzņēmumiem, kuriem ir darbinieki vai pašnodarbinātas personas ar attālinātu piekļuvi uzņēmuma dokumentiem vai uzņēmējdarbības lietojumprogrammām, vai programmatūrai:

                                    55)

                                    to darbinieku un pašnodarbināto personu skaits vai to darbinieku un pašnodarbināto personu kopskaita procentuālā daļa, kurām ir attālināta piekļuve uzņēmuma dokumentiem, uzņēmējdarbības lietojumprogrammām vai programmatūrai

                                    vii)

                                    par uzņēmumiem, kuriem ir darbinieki vai pašnodarbinātas personas ar attālinātu piekļuvi uzņēmumu e-pasta sistēmai vai uzņēmuma dokumentiem vai uzņēmuma uzņēmējdarbības lietojumprogrammām, vai programmatūrai:

                                    56)

                                    ir izstrādātas IKT drošības pamatnostādnes attiecībā uz attālinātu piekļuvi, piemēram, prasība rīkot ar paroli nodrošinātas attālinātas sanāksmes, aizliegums izmantot publisku Wi-Fi darbam, VPN izmantošana, prasības attiecībā uz datu privātumu

                                    viii)

                                    par uzņēmumiem, kuri iepriekšējā kalendārajā gadā veica pārdošanu tīmeklī:

                                    57)

                                    tīmeklī veiktās preču vai pakalpojumu pārdošanas vērtība vai procentuālā daļa no kopējā apgrozījuma, kas iepriekšējā kalendārajā gadā iegūta par preču un pakalpojumu pārdošanu tīmeklī

                                    58)

                                    tīmeklī veiktās pārdošanas vērtības procentuālā daļa, kas iegūta iepriekšējā kalendārajā gadā, pārdodot tīmeklī privātiem patērētājiem (uzņēmumu darījumi ar patērētājiem: B2C)

                                    59)

                                    tīmeklī veiktās pārdošanas vērtības procentuālā daļa, kas iegūta iepriekšējā kalendārajā gadā, pārdodot tīmeklī citiem uzņēmumiem (uzņēmumu darījumi ar uzņēmumiem: B2B) un publiskajam sektoram (uzņēmumu darījumi ar valsts iestādēm: B2G)

                                    ix)

                                    par uzņēmumiem, kuri iepriekšējā kalendārajā gadā veica preču un pakalpojumu pārdošana tīmeklī, izmantojot uzņēmuma tīmekļa vietnes vai lietotnes un e-komercijas tirdzniecības platformu tīmekļa vietnes vai lietotnes, kuras preču vai pakalpojumu pārdošanai izmanto vairāki uzņēmumi:

                                    60)

                                    tīmeklī veiktās preču vai pakalpojumu pārdošanas vērtības procentuālā daļa, kas iegūta iepriekšējā kalendārajā gadā, pārdodot uzņēmuma tīmekļa vietnēs vai lietotnēs

                                    61)

                                    tīmeklī veiktās preču vai pakalpojumu pārdošanas vērtības procentuālā daļa, kas iegūta iepriekšējā kalendārajā gadā, pārdodot e-komercijas tirdzniecības platformu tīmekļa vietnēs vai lietotnēs, kuras preču vai pakalpojumu pārdošanai izmanto vairāki uzņēmumi

                                    x)

                                    par uzņēmumiem, kuri iepriekšējā kalendārajā gadā veica preču vai pakalpojumu EDI tipa pārdošanu:

                                    62)

                                    preču vai pakalpojumu EDI tipa pārdošanas vērtība vai procentuālā daļa no kopējā apgrozījuma, kas iepriekšējā kalendārajā gadā iegūts ar preču un pakalpojumu EDI tipa pārdošanu

                                    xi)

                                    par uzņēmumiem, kuri iepriekšējā kalendārajā gadā pieņēmuši darbā vai mēģinājuši pieņemt darbā IKT speciālistus:

                                    63)

                                    IKT speciālistu vakantās amata vietas, ko bijis grūti aizpildīt

                                    xii)

                                    par uzņēmumiem, kuriem ir dokuments(-i) par IKT drošības pasākumiem, praksi vai procedūrām:

                                    64)

                                    uzņēmuma dokumenta(-u) par IKT drošības pasākumiem, praksi vai procedūrām jaunākais definējums vai pārskatīšana: pēdējo divpadsmit mēnešu laikā, pirms vairāk nekā divpadsmit mēnešiem un līdz divdesmit četriem mēnešiem, pirms vairāk nekā divdesmit četriem mēnešiem

                                    xiii)

                                    par uzņēmumiem, kuri izmanto rūpnieciskos robotus vai kalpotājrobotus:

                                    65)

                                    iemesli, kas ietekmējuši lēmumu izmantot robotus uzņēmumā: augstas darbaspēka izmaksas

                                    66)

                                    iemesli, kas ietekmējuši lēmumu izmantot robotus uzņēmumā: grūtības pieņemt darbiniekus

                                    67)

                                    iemesli, kas ietekmējuši lēmumu izmantot robotus uzņēmumā: uzlabot darba drošību

                                    68)

                                    iemesli, kas ietekmējuši lēmumu izmantot robotus uzņēmumā: nodrošināt procesu un/vai ražoto preču un sniegto pakalpojumu augstu precizitāti vai standarta kvalitāti

                                    69)

                                    iemesli, kas ietekmējuši lēmumu izmantot robotus uzņēmumā: paplašināt uzņēmuma ražoto preču vai sniegto pakalpojumu klāstu

                                    70)

                                    iemesli, kas ietekmējuši lēmumu izmantot robotus uzņēmumā: nodokļu stimuli vai citi valdības stimuli

                        Fakultatīvie mainīgie lielumi

                                    i)

                                    par uzņēmumiem ar darbiniekiem un pašnodarbinātām personām, kurām uzņēmējdarbības nolūkos ir piekļuve internetam:

                                    1)

                                    to darbinieku un pašnodarbinātu personu skaits vai to darbinieku un pašnodarbinātu personu kopskaita procentuālā daļa, kuras uzņēmējdarbības nolūkos izmanto uzņēmuma piešķirtu portatīvu ierīci, kas nodrošina interneta savienojumu, izmantojot mobilo tālruņu tīklus

                                    ii)

                                    par uzņēmumiem, kuri iepriekšējā kalendārajā gadā veica pārdošanu tīmeklī:

                                    2)

                                    iepriekšējā kalendārajā gadā veikta pārdošana tīmeklī klientiem, kuri atrodas uzņēmuma paša valstī

                                    3)

                                    iepriekšējā kalendārajā gadā veikta pārdošana tīmeklī klientiem, kuri atrodas citās dalībvalstīs

                                    4)

                                    iepriekšējā kalendārajā gadā veikta pārdošana tīmeklī klientiem, kuri atrodas pārējā pasaulē

                                    iii)

                                    par uzņēmumiem, kuri iepriekšējā kalendārajā gadā veica pārdošanu tīmeklī klientiem, kuri atrodas vismaz divos no šādiem ģeogrāfiskajiem apgabaliem: paša valsts, citas dalībvalstis vai pārējā pasaule:

                                    5)

                                    tīmeklī veiktās pārdošanas vērtības procentuālā daļa, kas iegūta iepriekšējā kalendārajā gadā, pārdodot klientiem, kuri atrodas uzņēmuma paša valstī

                                    6)

                                    tīmeklī veiktās pārdošanas vērtības procentuālā daļa, kas iegūta iepriekšējā kalendārajā gadā, pārdodot klientiem, kuri atrodas citās dalībvalstīs

                                    7)

                                    tīmeklī veiktās pārdošanas vērtības procentuālā daļa, kas iegūta iepriekšējā kalendārajā gadā, pārdodot klientiem, kuri atrodas pārējā pasaulē

                                    iv)

                                    par uzņēmumiem, kuri iepriekšējā kalendārajā gadā veica pārdošanu tīmeklī klientiem, kuri atrodas citās dalībvalstīs:

                                    8)

                                    grūtības, kas radušās, veicot pārdošanu uz citām dalībvalstīm: augstas produktu piegādes vai atpakaļnosūtīšanas izmaksas iepriekšējā kalendārajā gadā

                                    9)

                                    grūtības, kas radušās, veicot pārdošanu uz citām dalībvalstīm: grūtības, kas iepriekšējā kalendārajā gadā saistītas ar sūdzību un strīdu risināšanu

                                    10)

                                    grūtības, kas radušās, veicot pārdošanu uz citām dalībvalstīm: produktu marķējuma pielāgošana pārdošanai uz citām dalībvalstīm iepriekšējā kalendārajā gadā

                                    11)

                                    grūtības, kas radušās, veicot pārdošanu uz citām dalībvalstīm: svešvalodu zināšanu trūkums saziņai ar klientiem citās dalībvalstīs iepriekšējā kalendārajā gadā

                                    12)

                                    grūtības, kas radušās, veicot pārdošanu uz citām dalībvalstīm: uzņēmuma darījumu partneru noteiktie ierobežojumi pārdošanai uz konkrētām dalībvalstīm iepriekšējā kalendārajā gadā

                                    13)

                                    grūtības, kas radušās, veicot pārdošanu uz citām dalībvalstīm: grūtības saistībā ar PVN sistēmu citās dalībvalstīs (piemēram, neskaidrība par PVN režīmu dažādās valstīs) iepriekšējā kalendārajā gadā

                                    v)

                                    par uzņēmumiem ar IKT speciālistu vakancēm, kuras bijis grūti aizpildīt, kad tie mēģinājuši pieņemt darbā IKT speciālistus, iepriekšējā kalendārajā gadā:

                                    14)

                                    grūtības pieņemt darbā IKT speciālistus iepriekšējā kalendārajā gadā pieteikumu trūkuma dēļ

                                    15)

                                    grūtības pieņemt darbā IKT speciālistus iepriekšējā kalendārajā gadā, jo pieteikumu iesniedzējiem trūka attiecīgās ar IKT saistītās kvalifikācijas, ko nodrošina izglītība un/vai apmācība;

                                    16)

                                    grūtības pieņemt darbā IKT speciālistus iepriekšējā kalendārajā gadā, jo pieteikuma iesniedzējiem trūka attiecīgās darba pieredzes

                                    17)

                                    grūtības pieņemt darbā IKT speciālistus iepriekšējā kalendārajā gadā, jo pieteikuma iesniedzējiem bija pārāk augstas prasības saistībā ar atalgojumu

                                    vi)

                                    par uzņēmumiem, kuriem ir rūpnieciskie roboti vai kalpotājroboti:

                                    18)

                                    uzņēmumā izmantoto rūpniecisko un kalpotājrobotu skaits

                        Mērvienība

                        Absolūtos skaitļos, izņemot raksturlielumus, kas saistīti ar apgrozījumu valsts valūtā (tūkstošos) vai procentuālo daļu no (kopējā) apgrozījuma

                        Statistikas populācija

                           Aptvertās darbības:

                           NACE C līdz J, L līdz N sadaļa un 95.1. grupa

                           Aptvertās lieluma klases:

                        Uzņēmumi, kuros ir 10 vai vairāk darbinieku un pašnodarbinātu personu. Uzņēmumus, kuros ir mazāk par 10 darbiniekiem un pašnodarbinātām personām, var ietvert pēc izvēles

                        Dalījumi

                           Darbību dalījums

                           valsts agregātu aprēķinam:

                                    —

                                       NACE sadaļu un grupas C+D+E+F+G+H+I+J+L+M+N+95.1, D+E agregāti

                                    —

                                       NACE sadaļas: C, F, G, H, I, J, L, M, N

                                    —

                                       NACE nodaļas: 47, 55

                                    —

                                       NACE nodaļu agregāti: 10 + 11 + 12 + 13 + 14 + 15 + 16 + 17 + 18, 19 + 20 + 21 + 22 + 23, 24 + 25, 26 + 27 + 28 + 29 + 30 + 31 + 32 + 33

                                    —

                                    nodaļu un grupu agregāts: 26.1 + 26.2 + 26.3 + 26.4 + 26.8 + 46.5 + 58.2 + 61 + 62 + 63.1 + 95.1

                           tikai Eiropas kopsummu vajadzībām

                                    —

                                       NACE sadaļas: D, E

                                    —

                                       NACE nodaļas: 19, 20, 21, 26, 27, 28, 45, 46, 61, 72, 79

                                    —

                                       NACE grupa: 95.1

                                    —

                                       NACE nodaļu agregāti: 10 + 11 + 12, 13 + 14 + 15, 16 + 17 + 18, 22 + 23, 29 + 30, 31 + 32 + 33, 58 + 59 + 60, 62 + 63, 69 + 70 + 71, 73 + 74 + 75, 77 + 78 + 80 + 81 + 82

                           Darbinieku un pašnodarbināto personu skaita lieluma klase: 10+, 10–49, 50–249, 250+; pēc izvēles: 0–9, 0–1, 2–9

                        Datu nosūtīšanas termiņš

                        2022. gada 5. oktobris


title: Komisijas Īstenošanas regula (ES) 2021/1191 (2021. gada 19. jūlijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas klopiralīda apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

text:
                  20.7.2021

                  LV

                  Eiropas Savienības Oficiālais Vēstnesis

                  L 258/37

         KOMISIJAS ĪSTENOŠANAS REGULA (ES) 2021/1191
         (2021. gada 19. jūlijs),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas klopiralīda apstiprinājumu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
         tā kā:

                     (1)

                     Ar Komisijas Direktīvu 2006/64/EK (2) klopiralīds kā darbīgā viela tika iekļauts Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām uz Regulas (EK) Nr. 1107/2009 pamata un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.

                     (3)

                     Darbīgās vielas klopiralīda apstiprinājums, kas norādīts Īstenošanas regulas (ES) Nr. 540/2011 pielikuma A daļā, zaudē spēku 2022. gada 30. aprīlī.

                     (4)

                     Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums darbīgās vielas klopiralīda apstiprinājuma atjaunošanai.

                     (5)

                     Pieteikuma iesniedzējs iesniedza Īstenošanas regulas (ES) Nr. 844/2012 6. pantā prasīto papildu dokumentāciju. Ziņotāja dalībvalsts atzina, ka pieteikums ir pilnīgs.

                     (6)

                     Ziņotāja dalībvalsts, apspriedusies ar otru ziņotāju dalībvalsti, sagatavoja atjaunošanas novērtējuma ziņojuma projektu un 2017. gada 31. maijā to iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde papildu kopsavilkuma dokumentāciju darīja publiski pieejamu. Iestāde atjaunošanas novērtējuma ziņojuma projektu arī nosūtīja pieteikuma iesniedzējam un dalībvalstīm, lai saņemtu to komentārus, un uzsāka par to sabiedrisku apspriešanu. Saņemtos komentārus Iestāde nosūtīja Komisijai.

                     (8)

                     2018. gada 6. jūlijā Iestāde nosūtīja Komisijai secinājumu (6) par to, vai ir sagaidāms, ka klopiralīds atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2021. gada 24. martā iesniedza Augu, dzīvnieku, pārtikas aprites un dzīvnieku barības pastāvīgajai komitejai ziņojumu un regulas projektu par klopiralīda apstiprinājuma atjaunošanu.

                     (9)

                     Kas attiecas uz endokrīni disruptīvo īpašību noteikšanas kritērijiem, kas ieviesti ar Komisijas Regulu (ES) 2018/605 (7), Iestādes secinājumā teikts, ka, pamatojoties uz zinātniskajiem pierādījumiem, ir ļoti maza varbūtība, ka klopiralīds ir endokrīnais disruptors, jo toksiska ietekme uz endokrīnās sistēmas orgāniem nav novērota. Tāpēc Komisija secina, ka klopiralīds nav uzskatāms par vielu, kurai piemīt endokrīni disruptīvas īpašības.

                     (10)

                     Komisija pieteikuma iesniedzēju aicināja par Iestādes secinājumu un – saskaņā ar Īstenošanas regulas (ES) Nr. 844/2012 14. panta 1. punkta trešo daļu – par atjaunošanas ziņojumu iesniegt komentārus. Pieteikuma iesniedzējs komentārus par atjaunošanas ziņojuma projektu iesniedza, un tie tika rūpīgi izskatīti.

                     (11)

                     Par vismaz viena augu aizsardzības līdzekļa, kurā ir klopiralīds, vienu vai vairākiem raksturīgajiem lietojumiem ir konstatēts, ka ir izpildīti Regulas (EK) Nr. 1107/2009 4. pantā noteiktie apstiprināšanas kritēriji.

                     (12)

                     Darbīgās vielas klopiralīda apstiprinājuma atjaunošanas sakarā veiktais riska novērtējums balstās uz tā kā herbicīda reprezentatīvajiem lietojumiem uz ziemājiem un zālāju. Lai gan, ņemot vērā minēto novērtējumu, nav nepieciešams saglabāt ierobežojumu šo vielu lietot tikai kā herbicīdu, tomēr saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ievērojot pašreizējās zinātnes un tehnikas atziņas, ir jāparedz konkrēti nosacījumi un ierobežojumi. Konkrētāk, ir lietderīgi pieprasīt vēl vairāk apstiprinošas informācijas.

                     (13)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (14)

                     Lai klopiralīda apstiprinājuma atjaunošanas procesu varētu pabeigt līdz minētās darbīgās vielas apstiprinājuma perioda beigām, ar Komisijas Īstenošanas regulu (ES) 2021/566 (8) šīs vielas apstiprinājuma periods tika pagarināts līdz 2022. gada 30. aprīlim. Tomēr, ņemot vērā to, ka lēmums par atjaunošanu ir pieņemts pirms šā pagarinātā termiņa beigām, šī regula būtu jāpiemēro no agrāka datuma.

                     (15)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma atjaunošana
            Darbīgās vielas klopiralīda apstiprinājumu atjauno saskaņā ar I pielikumu.

            2. pants
            Grozījums Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā un piemērošanas diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. oktobra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 19. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Direktīva 2006/64/EK (2006. gada 18. jūlijs), ar ko groza Padomes Direktīvu 91/414/EEK, iekļaujot tajā aktīvās vielas klopiralīdu, ciprodinilu, fozetilu un trineksapaku (OV L 206, 27.7.2006., 110. lpp.).

            (3)  Padomes Direktīva 91/414/EEK (1991. gada 15. jūlijs) par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA Journal 2018; 16(8): 5389. Pieejams tiešsaistē: www.efsa.europa.eu.

            (7)  Komisijas Regula (ES) 2018/605 (2018. gada 19. aprīlis), ar ko groza Regulas (EK) Nr. 1107/2009 II pielikumu, aprakstot zinātniskus kritērijus endokrīni disruptīvu īpašību noteikšanai (OV L 101, 20.4.2018., 33. lpp.).

            (8)  Komisijas Īstenošanas regula (ES) 2021/566 (2021. gada 30. marts), ar ko attiecībā uz darbīgo vielu abamektīna, Bacillus subtilis (Cohn 1872) celma QST 713, Bacillus thuringiensis subsp. Aizawai celmu ABTS-1857 un GC-91, Bacillus thuringiensis subsp. Israeliensis (H-14 serotips) celma AM65-52, Bacillus thuringiensis subsp. Kurstaki celmu ABTS 351, PB 54, SA 11, SA 12 un EG 2348, Beauveria bassiana celmu ATCC 74040 un GHA, klodinafopa, klopiralīda, Cydia pomonella Granulovirus (CpGV), ciprodinila, dihlorpropa-P, fenpiroksimāta, fozetila, mepanipirīma, Metarhizium anisopliae (var. anisopliae) celma BIPESCO 5/F52, metkonazola, metrafenona, pirimikarba, Pseudomonas chlororaphis celma MA342, pirimetanila, Pythium oligandrum M1, rimsulfurona, spinosada, Streptomyces K61 (agrāk “S. griseoviridis”), Trichoderma asperellum (agrāk “T. harzianum”) celmu ICC012, T25 un TV1, Trichoderma atroviride (agrāk “T. harzianum”) celma T11, Trichoderma gamsii (agrāk “T. viride”) celma ICC080, Trichoderma harzianum celmu T-22 un ITEM 908, triklopira, trineksapaka, tritikonazola un cirama apstiprinājuma termiņu pagarināšanu groza Īstenošanas regulu (ES) Nr. 540/2011 (OV L 118, 7.4.2021., 1. lpp.).

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība  (1)

                        Apstiprinājuma datums

                        Apstiprinājuma termiņa beigas

                        Īpaši noteikumi

                        Klopiralīds

                           CAS Nr. 1702-17-6

                           CIPAC Nr. 455

                        3,6-dikloropiridīn-2-karboksilskābe vai 3,6dikloropikolikskābe

                        ≥ 950 g/kg

                        2021. gada 1. oktobris

                        2036. gada 30. septembris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojuma secinājumus par klopiralīdu un jo īpaši tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš:

                                    —

                                    rūpnieciski ražota tehniskā materiāla specifikācijai,

                                    —

                                    operatoru aizsardzībai, nodrošinot, lai lietošanas nosacījumos būtu noteikts, ka operatoriem jāizmanto attiecīgi individuālās aizsardzības līdzekļi,

                                    —

                                    klopiralīda atlieku iespējamajai klātbūtnei augsekas kultūrās,

                                    —

                                    klopiralīda atlieku iespējamajai pārnesei ar kompostu vai tādu dzīvnieku kūtsmēsliem, kuru barības izcelsme ir apstrādātās teritorijās, lai izvairītos no kaitējuma uzņēmīgām sugām,

                                    —

                                    gruntsūdeņu aizsardzībai jutīgos apstākļos.

                              Lietošanas nosacījumos vajadzības gadījumā ietver riska mazināšanas pasākumus.
                        Pieteikuma iesniedzējs iesniedz Komisijai, dalībvalstīm un Iestādei apstiprinošu informāciju par ūdens attīrīšanas procesu ietekmi uz dzeramajā ūdenī esošo atlieku īpašībām.
                        Pieteikuma iesniedzējs minēto informāciju iesniedz divu gadu laikā no dienas, kad pieņemtas vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām.

               (1)  Sīkāka informācija par darbīgās vielas identitāti un specifikāciju sniegta atjaunošanas ziņojumā.

            II PIELIKUMS
            Īstenošanas regulas (ES) Nr. 540/2011 pielikumu groza šādi:

                        1)

                        A daļā 129. ierakstu par klopiralīdu svītro;

                        2)

                        B daļā pievieno šādu ierakstu:

                                    Numurs

                                    Parastais nosaukums, identifikācijas numuri

                                       IUPAC nosaukums

                                    Tīrība  (1)

                                    Apstiprinājuma datums

                                    Apstiprinājuma termiņa beigas

                                    Īpaši noteikumi

                                    “147

                                    Klopiralīds

                                       CAS Nr. 1702-17-6

                                       CIPAC Nr. 455

                                    3,6-dikloropiridīn-2-karboksilskābe vai 3,6dikloropikolikskābe

                                    ≥ 950 g/kg

                                    2021. gada 1. oktobris

                                    2036. gada 30. septembris

                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojuma secinājumus par klopiralīdu un jo īpaši tā I un II papildinājumu.
                                    Šajā vispārējā novērtējumā dalībvalstis īpašu uzmanību pievērš:

                                                —

                                                rūpnieciski ražota tehniskā materiāla specifikācijai,

                                                —

                                                operatoru aizsardzībai, nodrošinot, lai lietošanas nosacījumos būtu noteikts, ka operatoriem jāizmanto attiecīgi individuālās aizsardzības līdzekļi,

                                                —

                                                klopiralīda atlieku iespējamajai klātbūtnei augsekas kultūrās;

                                                —

                                                klopiralīda atlieku iespējamajai pārnesei ar kompostu vai tādu dzīvnieku kūtsmēsliem, kuru barības izcelsme ir apstrādātās teritorijās, lai izvairītos no kaitējuma uzņēmīgām sugām;

                                                —

                                                gruntsūdeņu aizsardzībai jutīgos apstākļos.

                                          Lietošanas nosacījumos vajadzības gadījumā ietver riska mazināšanas pasākumus.
                                    Pieteikuma iesniedzējs iesniedz Komisijai, dalībvalstīm un Iestādei apstiprinošu informāciju par ūdens attīrīšanas procesu ietekmi uz dzeramajā ūdenī esošo atlieku īpašībām.
                                    Pieteikuma iesniedzējs minēto informāciju iesniedz divu gadu laikā no dienas, kad pieņemtas vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām.

               (1)  Sīkāka informācija par darbīgās vielas identitāti un specifikāciju sniegta atjaunošanas ziņojumā.”